
PROYECTO PA PROMOVE INNOVACION 
DEN COMUNIDAD 














if, É n 

Prome Minister di Aruba, Evelyn Wever - Croes ta encarga cu 
Ministerio di Asuntonan General, Innovacion, Organisacion 
Gubernamental, Infrastructura y Ordenansa Teritorial. Si wak 
bek na e trabounan cu a tuma luga den corto tempo durante 
Gabinete Wever-Croes Il, por mira diferente proyecto cu a 


wordo realisa riba tereno di innovacion. 


INNOVACION 

Un di e proyectonan aki ta eGovernment. A finalisa e proyecto 
piloto di ‘interoperability’ y test pa intercambio di data den 
Gobierno na un forma sigur y digital. Cu e finalisacion aki awor 
por concentra riba e proyecto cu lo acapara henter e aparato 
gubernamental. Ciudadanonan pronto lo por experiencia 
e beneficionan, entre otro mas eficiencia y un proceso mas 
transparente. 


Un otro proyecto beneficioso pa comunidad ta encera cu 
durante e luna di innovacion ‘Immerse’ Futura, e innovation 
lab di Gobierno, a organisa mas di 20 evento colaborativo y 
workshops pa comunidad siña habilidadnan nobo. 

Pa locual ta muchanan, a diseña Camp di Innovacion pa 
muchanan entre 8 y 12 aña, pa nan siña con pa resolve 
problemanan di topico manera medio ambiente, durante 
vacacion di october. 


Pa e grupo di muchanan un poco mas grandi, Supernova Camp 
a wordo diseña pa mucha muhenan entre 12-16 aña cu enfoke 
riba topiconan leadership, wellness, planning, y Sustainable 
Development Goals (SDGs), durante vacacion di october. 


Tambe a realisa proyecto Re-Tech. Cu ayudo di studiantenan 
di EPI, a colecta aparatonan electronico cu no ta wordo uza 
mas y a pone nan bek den uzo na diferente scol. A colecta mas 
cu 323 aparato electronico te cu December 2021. 


Un otro proyecto cu no por keda sin mencionata trata eLearning, 
a cumpli cu e promesa pa e scol Sint Franciscus College ricibi 
borchi digital y Chrome Books, pa e lesnan por wordo duna 
den forma mas digital, innovativo y atractivo. 


Esakinan ta algun di e proyectonan cu Gobierno di Aruba a 
realisa riba tema di innovacion, a traves di Ministerio di di 
Asuntonan General, Innovacion, Organisacion Gubernamental, 
Infrastructura y Ordenansa Teritorial. 

E grupo di acrobacia Ritmo Cubano Company, RCC Aruba 
ta participando den Budapest Circus Festival, un competencia 
internacional di circo na Hungria, representando Pais Aruba. E 
festival di circo internacional aki, ta den e top tres festivalnan 
di circo mundialmente. E huradonan ta consisti di doñonan 
den e industria di circo mas renombra internacionalmente, 
manera entre otro Cirque du Soleil. Na Budapest Circus 
Festival ta participando circo di 29 diferente pais y RCC Aruba 
ta representa Pais Aruba. 


Prome cu e competencia internacional, RCC Aruba a participa 
durante lunanan di october y december 2021 den un Tour na 
Budapest, dunando presentacion tur dia y alabes promoviendo 
Pais Aruba. 


RCC Aruba ta consisti di sr. Diego Emilio Garzon Sierra, sr. 
Juan Camilo Aguillon, sr. Jhon Freddys Badillo, sr. Juan Felipe 
Marin Rios y directornan sr. Diego Jaramillo Ospina y sra. 
Yamila Hernandez Ramirez. 


Minister Xiomara ta desea e Grupo di Acrobacia RCC Aruba 
na nomber di Gobierno y comunidad di Aruba, hopi exito na 
e Budapest Cirucs Festival y ta gradici nan pa e tremendo 
trabou cu nan ta haciendo pa promove Pais Aruba den tur nan 
presentacionan. 

MINISTER DANGUI ODUBER 
Turismo y Salubridad Publico 





Minister Dangui Oduber: 


HUNTAME EC A TA UN HECH( 
Den cuadro di un turismo sostenibel y conforme e reglanan 
di “Sustainable Development Goals” (SDG's). Pa e motibo aki 
Minister di Turismo Sr.Dangui Oduber a percura pa e proyecto 
di bari pa reciclahe na nos beachnan ta un realidad, esaki ta 
bay contribui na eleva e producto Aruba. Semper Ministerio 
di Turismo hunto cu Tourism Product Enhancement Funds 
(TPEF) a percura pa tin bari na nos beachnan. 


TPEF tabata esun cu inicialmente a explora e proyecto aki 
y tambe tabata considera otro alternativanan den e maneho 
di desperdicio cu lo contribui na un turismo sostenibel. 
Lamentabelmente den aña 2020 TPEF no por a sigui cubri 
e proyectonan aki pa motibo di falta di fondo. Na e momento 
ey tabata tin 100 bari rond di nos beachnan. Aki ta unda 
Aruba Tourism Authority (ATA) a cay aden y duna un man pa 
salvaguardia henter e situacion. 


Den e cuadro di e desaroyo di nos producto turistico awor 
Aruba tin 22 bari di sushi cu ta diseña pa facilita e proceso di 
reciclahe. Esaki ta danki na 2021 cu a sondia diferente opcion 
pa asina wak con por pone e bari sushi nan bek, teniendo na 
cuenta cu tur e rekisito nan existente, pero tambe cu rekisito 
nan nobo, manera recycla aluminium, staal y plastic. Tambe 
botter nan di compania nan local, lo wordo recycla. 


E bari sushi aki ta nobo y lo ta den color nan di Aruba su 
bandera. E bari sushi nan aki lo wordo patronisa door di 
diferente compania rond Aruba, unabes e compania adopta un 
di e barinan aki, nan logo lo aparece riba e bari. 


Ta hopi importante pa tira bo sushi den un bari ora bo ta na _— 
un di nos beachnan y no banda di e bari pa evita cu esaki por 
drenta den e lama cu tur e consecuencia cu esaki por tin pa 


e bida maritimo. Turismo ta e driver di nos economia ta pesey 
nos mester inverti den dje y na mes momento cuide. 

A HABRI VACATURA PA ALTO COMISARIO 
DI POLIS 

















Dialuna mainta, durante Rueda di Prensa, Minister di Husticia 
y Asuntonan Social, Sr. Rocco Tjon, a anuncia cu a habri e 
vacatura pa Alto Comisario pa Cuerpo Policial di Aruba. Tur 
esnan cu ta cumpli cu e rekisitonan por solicita te cu dia 10 di 
Februari y lo mester pasa entre otro; un veiligheidsonderzoek, 
geneeskundige onderzoek y tambe un psychologische 
assesment y a base di esaki e nombracion lo tuma luga pa un 
termino di 3 aña. 


Cuerpo Policial di Aruba ta den desaroyo y como tal tin diferente 
plannan grandi na caminda. Algun di e proyectonan cu tin na 
caminda ta e proyecto di ICT, cual ta bay wordo desplega e 
aña aki como tambe proyectonan piloto, manera e mobile 
app y mobile data terminals cu ta bay wordo instala dentro di 
poco. Adicionalmente, pa loke ta e structura di opleiding, tin un 
comision actualmente cu ta trahando riba e transformacion di e 
Scol di Polis den un Academia di Husticia, y tur e puntonan aki 
ta necesario pa nos tin delinea pa asina e Korpschef cu ta bay 
wordo nombra pa un periodo di tres aña por duna contenido na 
entre otro e proyectonan aki. Banda di esey, den palabracionnan 
haci cu Hulanda pa loke ta e landenpakket tambe tin diferente 
puntonan cu ta toca Cuerpo Policial y husticia y pa e motibo 


aki tambe, e ta importante pa nos nombra un persona. A 
base di esaki, a tuma lugar varios dialogo cu coleganan na 
Hulanda, di cual lo bay pidi pa asistencia pa loke ta e parti di 
“bedrijfsvoering”, cu ta un punto di preocupacion. Pa e motibo 
aki tambe for di Ministerio lo bin cu un plan di maneho cu ta 
acapara e añanan nos dilanti pues e “meerjarensbeleidplan” 
cu ta specificamente toca solamente e parti di “bedrijfsvoering” 
mirando cu e ta asina importante pa e coleganan mes cu ta 
eherece e trabou. 


Segun Minister Tjon, den e “Justitieel Veiligheidsberaad” 
tambe, esaki ta un topico cu a wordo treci padilanti, di cual su 
Ministerio a defini tur e puntonan strategico riba cual husticia 
lo bay traha e añanan nos dilanti y pa e motibo aki e vacatura 
aki ta bay wordo habri. Lo tin un comision cu ta consiti di e 
diferente directornan den husticia como tambe e directora di e 
Departamento di Recurso Humano cu lo haci e seleccion aki y 
a base di e seleccion aki e persona lo mester entre otro pasa 
un screening. 


Por ultimo, e Mandatario a splica cu e topico aki tin un plataforma 
den reino tambe entre e diferente islanan, y e cuerponan cu ta 
toca solamente e parti di “bedrijfsvoering” di cual Aruba tambe 
lo bay haci uso di e asistencia tecnico aki despues cu nos a 
nombra un Korpschef. 


m 
PROCEDURA 


O Por solicita te 10 di februari 2022 


@ Carta di solicitud por wordo dirigi na omaira.lares@drh.gov.aw 


@ E candidato, ora wordo selecta, lo mester pasa un 
- "VEILIGHEIDSONDERZOEK", 
- "GENEESKUNDIGE ONDERZOEK" Y 
- "PSYCHOLOGISCHE ASSESMENT". 








Gabinete Wever - Croes II 

MINISTER ENDY CROES 


Ensefiansa y Deporte 

















Minister Endy Croes ta splica puntonan di vital importancia pa 
cu su vision. Importante ta pa nos tin un direccion unda nos 
kier hiba ensefiansa. Nos ta sigur cu ensefiansa ta un motor 
poderoso pa cu desaroyo di un pais y un nacion. EsaRi ya 
caba ta prueba. E pregunta ta: Rico nos mester hasi 'hunto' pa 
logra mehora calidad di ensefiansa na Aruba den combinacion 
cu brinda oportunidad pa un y tur pa por tin acceso pa siña y 
desaroya nan mes?. 


Un sistema central pa registra di data ta di vital importancia: 

E mandatario a sigui splica cu Aruba ainda no tin un sistema 
central pa registra y compila tur data di ensefiansa. Data den 
un mundo moderno awendia ta di vital importancia, data e ta 
yuda tur negoshi, compania, gobiernonan rond mundo tuma e 
miho decisionnan na bienestar general. Pues cu data bo por 
maneha un pais, sin data ta mescos manera nan ta bisa na 
Hulandes ‘sturen in de mist’. Un di e prioridadnan di Minister 
Endy Croes pa cu e mundo di ensefiansa ta pa crea un sistema 
central pa registra data. Actualmente algun schoolbesturen tin 
un of otro sistema cu nan ta usa pa nan mes. Scol di gobierno 
esta di DPS algun tin nan propio sistema y algun no tin ningun 
sistema. Directie Onderwijs tin un otro sistema cual tampoco 
no ta conecta cu tur schoolbesturen pa asina por tin un ‘real 
time’ data. Pues tin un trabou grandi cu lo bay wordo haci. E 





mandatario a sigui bisa cu e ta pidi cooperacion di ful e veld y tur 
schoolbesturen. Minister Endy Croes lo pusha pa den afia 2022 
tur schoolbesturen lo wordo conecta cu Directie Onderwijs. 
Hunto lo disefia un ‘template’ kico ta tur e informacionnan 
cu tur schoolbestuur mester manda a traves di e sistema 
moderno pa Directie Onderwijs conectando tur schoolbesturen 
cu Directie Onderwijs y asina durante aña 2022 lo yega na 
e punto cu Directie Onderwijs mester tin tur informacionnan 
nesesario a trasves di tecnologia como ‘realtime’ data pa asina 
gobierno actual y gobiernonan den futuro por maneha y tuma 
decisionnan concreto na bienestar general di e pais pa cu 
enseñansa na tur momento. 


Modernisacion di leynan di enseñansa lo tuma luga: 

Un otro prioridad cu Minister Endy Croes lo duna atencion 
den 2022 ta leynan di enseñansa. Actualmente leynan 
manera landsverordening kleuteronderwijs ta data di 
1992, basisonderwijs di 1989, hogeronderwijs di 1988. 
Landsverordening Voortgezetonderwijs tambe ta anicua. Nos 
no tin un ley pa beroepsonderwijs. Voortgezet specialonderwijs 
no tin un landsverordening. No tin Landsverordening WOT (Wet 
op het Onderwijstoezicht). Landsverordening hoger Onderwijs 
ta otro cu mester atencion. Pues nos no por brinda un bon 
calidad di enseñansa den e mundo di awendia mientras tur nos 
leynan ta anticua y otro leynan ni ta existi. P'e motibonan aki 
Minister Endy Croes ta accentua cu atencion pa mondernisa 
leynan actual y traha leynan cu falta ta un prioridad halto y 
esaki lo bay mira accion vital den aña 2022. E ta un proceso 
largo y pesey lo start e proceso aki e prome kwartaal di 2022. 
Un plataforma di expertonan y stakeholders di Aruba lo wordo 
forma hunto cu un experto di Hulanda kendenan lo percura pa 
e trabou aki wordo ehecuta. Minister Endy Croes ta termina 
bisando cu su experticio ta scucha, analisa , sigui conseho 
y tuma decisionnan pa trece solucion caminda tin nesecidad 
y esaki sigur ta un di nan. 'Nos a yega, nos a scucha, nos a 
analisa, nos a tuma decision, nos a lora manga di camisa y nos 
ta traha', e mandatario a finalisa. 


Al LIM 

Minister Endy Croes: 


A ENTREGA RECONOCEMENTO NA 
37 HUBILARIO DI DEPARTAMENTO DI 
ENSENANSA FOR DI ANA 2010 


Minister ta felicita y gradici cada un pa nan amor y 
dedicacion den mundo di Enseñansa di Aruba 


Diahuebs mainta Minister Endy Croes tabata presente na 
JFK Education Center na ocasion di un celebracion special. 
Departamento di Ensefiansa a organisa un evento pa reconoce 
hubilarionan di e departamento hunto Ministerio di Enseñansa 
den nomber di Gabinete Wever — Croes Il. Den nomber di 
Gobierno di Aruba a reconoce 37 hubilario cu a cumpli 25, 
30, 35 y 40 aña den servicio di Gobierno cual ta un total di 
1095 aña di servicio. E mandatario a sigui bisa; nos a tuma e 
decision den Ministerio cu nos ta bay te aña 2010. Un total di 
37 persona a haya un reconocemento nan a ricibi un certificado 
di aprecio y un “notebook” personalisa cu nan nomber graba 
y e logo di Ministerio di Enseñansa cu a ortoga e detaye aki. 


































E tabata un ceremonia hopi bunita y ameno unda e directora di 
Departamento di Enseñansa sra. Anne Marie Groot cu tambe a 
wordo reconoci pa su añanan di servicio den Gobierno, a hiba 
palabra y a conta un anecdota di cada un di e hubilarionan. E 
mandatario a sigui bisa; cada un tin su parti particular den e 
departamento cu e ta traha aden. Minister Endy Croes a sigui 
bisa cu e tabata un momento di aprecio cu hopi honor a otorga 
e blocnote como un recuerdo bunita pero tambe como aprecio 
pa nan trabou, pasion, dedicacion y nan amor cu nan a inverti 
den enseñansa di Aruba. Di curason hopi pabien na cada un 
di bosonan! 

Departamento Obra Publico: 


Bubali Plas ta un saliña (wetland) mescos cu e saliñanan dilanti 
di hotelnan. Pa añas e saliñanan ta un punto mas abao y cu ta 
colecta awa di yobida prome cu bay lama. 


Den aña nan setenta a construi un planta di purifacion na 
Bubali. E awa procesa ta bay den e saliña y e saliña den 
transcurso di aña nan a crece bira Bubali Plas cu nos conoce 
awe. Bubali Plas a trece hopi vegetacion, pisca y ta atrae hopi 
especie di parha. Bubali Plas su habitat a cambia di un saliña 
pa un awa permanente y cu esaki tin un biodiversidad mas 
diverso y consistente. 


Pa mantene Bubali Plas ta rekeri un bon nivel di awa continuo 
den e plas. E nivel di awa den Bubali Plas mester ta sostenibel 
den temporada di awacero y secura. 

Pa es motibo den e periodo di 2000 pa 2005 DOW a traha un 
kanal pa saka e awa y tambe a pone un sluis den e kanal pa 
por garantisa un nivel minimo di awa y un nivel maximo na 
unda no ta molestia e vecindario. Tambe e sluis mester preveni 
entrada di awa di lama den e plas ora cu nos conoce lama 
halto. 


Desde cu a instala e sluis e procedura standard pa habri e 
sluis ta como lo siguiente: 

1. Ora nos ta spera hopi awacero pa nos por crea un buffer 
dependiendo riba e nivel di awa na e momento ey; 

2. Ora nos tin un nivel di awa cu ta surpasa e nivel maximo y 
molestia e bario di San Miguel y Keito; 


Nos kier a sigura comunidad di Aruba, cu ora habri e sluis 
esaki ta un standard procedura di basta tempo caba y cu nos 
ta segura comunidad di Aruba cu e no ta dañino pa medio 
ambiente ni pa nos beachnan. 

Den temporada di secura pa por sigui mantene e plas su nivel 
di awa nos tin cu deposita awa procesa di RWZI Bubali den 
Bubali Plas. 


Durante di dos mitar di 2021 Aruba a conoce un temporada 
di awacero mas largo cu normal, y esaki combina cu algun 
otro factor contribui na hisa e nivel di awa den e plas cu mas 
frequencia cu normal. Esaki a yena e saliñanan y tambe 
Avenida Nelson O. Oduber cu a yena cu awa cual a cruza 
causando molester na bario di San Miguel y Keito cu mas 
frecuencia. Pesey a habri e sluis cu mas frecuencia tambe pa 
alivia e barionan concerni. 


Apesar cu RWZI Bubali tin su reto nan tecnico, DOW no ta opta 
pa manda na ningun momento awa di riolering sin procesa 
pa lama via di Bubali plas, esey simplemente no ta berdad. 
Ademas Bubali Plas tin un funcion di procesa e awa na un 

manera natural por medio di e mata nan cu tin den e plas. 





Un otro reto cu DOW tin adicional ta cu awor tin un bloei di 
waterhyacint y esaki ta ocasiona un overlast ora nan tapa e 
plas y ta muri, cual tambe ta afecta e calidad di awa den e 
plas. Un danki na FPNA cu nos a yega na un acuerdo pa asina 
dentro di poco nos por cuminsa remove nan. 


Por ultimo nos kier a menciona cu DVG y DNM ta tuma muestra 
continuamente den lama na e boca di kanal pa asina por midi 
e awa riba e calidad di bacteria. 


Nos ta spera cu nos por a duna suficiente informacion di status 
di e situacion actual na e planta di RWZI na bubali, e situacion 
ta bao di control y pronto lo cuminsa cu inversion nobo den e 
planta pa mehora su capacidad y stabilidad. 

Departamento di Salud Publico: 


UPDATE 17 DI JANUARI 2022 


Segun resumen di awe 517 persona a recupera y un total di 
284 caso nobo di COVID-19 a keda registra di cual 27 ta no- 
residente. E cifranan aki ta representa un ‘Positivity rate’ bou 
di nos residentenan di 67%. 

E cantidad di casonan activo di COVID-19 pa awe ta 1280 y 
cantidad di fayecidonan relaciona cu COVID-19 a aumenta na 
186, forsa na famia di e fayecidonan. Datos ta ilustra casonan 


nobo di COVID cu un averahe semanal di 441 caso pa dia y un 
averahe di ‘positivity rate’ semanal di 63% pa dia. 


Actualmente na Aruba tin 55 persona interna cu of debi na 
COVID di cual den ICU tin 6 persona y riba piso general tin 49. 
Na Colombia tin actualmente 6 persona den ICU y ninguno (0) 
riba piso general. 


TOTAL RESIDENTE NO-RESIDENTE 

INISTERIO DI TURISI 
Lu RRIDAD PUBLICO 


HABITONAN PA KED 


DEN TEMPO DI - Y VACUNACION 


ni uza productonan deriva di tabaco 


Huma y/of uza productonan deriva di tabaco ta habitonan hopi 
peligroso. Huma ta causa miles di morto pa aña rond di mundo. 
Tin malesanan cu por wordo preveni si bo keda sin huma, 
manera enfisema, cancer di boca, garganta y pulmon, como 
tambe algun malesa di curason. Si bo no ta huma, no cuminsa; 
y si bo ta huma, stop awo. Pa combati COVID-19 bo mester 
mantene bo salud y vacuna, ya cu ta comproba cu e vacuna tin 
un efectividad halto pa proteha bo y evita transmision. Ban uza 
tur e hermentnan cu nos tin pa caba cu e virus aki na nos isla! 


Uza tapa boca 
paden di tur lugar. 


Laba man 
frecuentemente 


Mantene 1.5M 
minimo di distancia 

